6.07.2016

***Schimb de experiență româno - croată în domeniul implementării proiectelor finanțate din fonduri europene***

În perioada 27 iunie - 1 iulie 2016 a avut loc o **vizită de studiu** a unei delegații a **Ministerului Administrației Publice din Croația la Ministerul Dezvoltării Regionale și Administrației Publice din România**. Cu această ocazie și reprezentanții ANFP au susținut prezentări tematice.

**Scopul** vizitei a constat în realizarea unui schimb de experiență și informații în domeniul proiectelor privind administrația publică și buna guvernanță, inclusiv proiecte din domeniul tehnologiei informațiilor utilizate în administrația publică, implementate prin intermediul PODCA 2007 – 2013, dar și prevăzute a fi finanțate prin intermediul POCA 2014-2020, în cadrul obiectivului tematic 11.

Activitatea a fost derulată în cadrul proiectului de twinning “Consolidarea capacităţii administrative a Ministerului Administrației Publice în utilizarea instrumentelor politicii de coeziune ale UE”, finanțat de Uniunea Europeană și implementat în Croația de către Ministerul Federal al Economiei și Energiei (Germania), împreună cu experți români, estonieni, letoni și slovaci.

Proiectele derulate de ANFP au suscitat interesul delegației croate, vizita reprezentând o oportunitate pentru colaborări viitoare, în contextul afirmării disponibilității Agenției în acest sens.

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 11 27 22**